Stem på Spanias syv naturlige underverker
Både Timanfaya og Teide er landemerker mange nordmenn kjenner godt etter å ha feriert på Kanariøyene år etter år. Tenerife 3718 meter høye Teide på Tenerife er Spanias høyeste fjelltopp. Opp til 3555 meter opp på fjellet kan alle komme, enten til fots eller med gondol. Men vil du videre helt til toppen, må du reservere plass. Det har nemlig blitt så populært å gå til toppen på Teide, at spanske myndigheter måtte innføre en begrensing på 120 personer om dagen. Bare de som har tillatelsen i orden slipper forbi vakten ved stien som fører opp de siste 163 høydemeterne. Lanzarote Timanfaya er den vulkanske nasjonalparken på Lanzarote. Øyas egne berømte kunstner og arkitekt Cèsar Manrique tegnet restauranten El Diablo, hvor de griller kylling på jordvarme over et hull i bakken. Jordvarmen blir også demonstrert hver dag på utsiden. Når parkansatte heller vann ned i hull i bakken, står vannsøylen 30 meter til værs. Vil du gi din egen favoritt en stemme, er det fritt fram på denne nettsiden fram til 8. juni. Klikk på VOTA under bildet av det stedet du vil stemme på. - Den største nettavisen på Lanzarote, La Voz, skrev om avstemningen sist torsdag. Samtidig ble det skrevet om den i aviser på fastlandet og de andre øyene. Dagen etter ville så mange stemme at nettsiden kollapset. Men nå er den oppe og går igjen, forteller Lanzarote-beboer Ola Kjeldstad. Kjeldstad skrev også om avstemningen i sitt ukentlige fredags-nyhetsbrev fra Lanzarote sist uke. Hver velger kan gi maksimalt tre stemmer. Blant de i alt 20 kandidatene til landets syv naturlige underverker, er det strender, fjell, øyer, grotter og steinformasjoner. Foruten Teide og Timanfaya er følgende med: * Stranden Playa de Las Catedrales (Galicia) * Skogsområdet Selva de Irati (Navarra) * Elven og gruveområdet Río Tinto (Huelva) * Nasjonalparken Parque National de Somiedo (Asturias) * Naturreservatet El Torcal de Antequera (Málaga) * Landskapet Park naturell del Cabo de Gata (Almería) * Nasjonalparken Parque Nacional de Monfragüe (Cáceres) * Nasjonalparken Parque Nacional de las Islas Atlánticas (Galicia) * naturparken Parque natural Monasterio de Piedra (Aragón) * Nasjonalparken Coto Doñana (Andalucía) * Gruvelandskap fra Romersk tid, Las Médulas (León) * Bøkeskogen Hayedo de Montejo (Madrid) * Den bittelille øya Gaztelugatxe (Biscaya) * Dragegrotten (Mallorca) * Fjellområdet Fuente Dé (Cantabria) * Fjellområdet Macizo de Montserrat (Barcelona) * Våtmarksområdet og innsjøen i Parque natural la Albufera (Valencia) * Parque National las Lagunas de Ruidera (Castilla-La Mancha)
Nasjonalparkene Timanfaya på Lanzarote og Teide på Tenerife er blant kandidatene til å bli en av Spanias syv naturlige underverker.